**Μ.Κριθαρίδης: Η φτωχοποίηση συνεχίζεται πριν καν τον νέο πτωχευτικό νόμο με μισθούς ακόμα και κάτω από 200 ευρώ**

Σύμφωνα με έκθεση του Ινστιτούτου Εργασίας της ΓΣΕΕ, το ποσοστό των εργαζομένων με μισθό έως 200 ευρώ έχει εκτοξευτεί εν μέσω πανδημίας. Η φτωχοποίηση του κόσμου συνεχίζεται πριν καν ψηφιστεί το αντισυνταγματικό και κοινωνιοκτόνο έκτρωμα του 1ου πολυνομοσχεδίου του 5ου μνημονίου -του νέου πτωχοποιητικού κώδικα-. Δεν πρόλαβε η Κυβέρνηση να ανοίξει το παραθυράκι για μισθούς των 200 ευρώ και ήδη παρουσιάζονται και κατώτεροι μισθοί από αυτό. Η μνημονιακή κατρακύλα της εξαθλίωσης των πολλών μέσω ταξικών πολιτικών λιτότητας, δεν έχει τελειωμό. Η εργασία αποτελεί πολυτέλεια και ο αξιοπρεπής μισθός σπανιότητα. Οι νέοι μας συνεχίζουν να δραπετεύουν από τη χρεοδουλοπαροικία στο εξωτερικό, ενώ η Κυβέρνηση ενδιαφέρεται μόνο για την προκλητική πια, εξυπηρέτηση της παρασιτικής ολιγαρχίας, αποδεικνύοντας καθημερινά πως το βαρέλι δεν έχει πάτο για τον λαό που πρέπει να αντικρούσει τις πολιτικές τους.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**